Steeds geen aankondiging oor nuwe brandstofprys(Argieffoto: Paul Brennan/pixabay) Met minder as 40 uur oor voordat Junie se brandstofprysveranderings in werking tree, moet die regering nog die presiese brandstofprys aankondig wat verbruikers van Dinsdag om middernag sal moet betaal. Volgens data van die Sentrale Energiefonds (SEF) sal petrol na verwagting met tussen R1,60 en R1,62 per liter styg, en paraffien met R2,14 per liter. Die regering het teen die einde van Maart die brandstofheffing met R1,50 vir April en Mei verlaag en dit het tydelike verligting vir verbruikers gebring. Die DA het verlede week bekendgemaak dat hy ’n brief aan die ministers van energie en finansies wil oorhandig waarin die party eis dat die brandstofpryse verlaag word. Binne ses dae het byna 70 000 Suid-Afrikaners dié brief onderteken. Die DA maak in die brief verskeie voorstelle oor hoe daar ingegryp kan word. Dit sluit in Kevin Mileham, DA-lid van die portefeuljekomitee oor minerale bronne en energie, sê die regering is ongetwyfeld bang vir die groeiende reaksie wat reeds opbou teen hierdie brandstofprysverhoging. “En met die toenemende besef van die 33%-belastingkoers op brandstof, is Suid-Afrikaners reg om woedend weerstand te bied teen enige verdere prysstygings,” sê Mileham. “Terwyl die land nou wag op Junie se brandstofprysaankondiging staan die ANC-regering voor ŉ uiters belangrike en ernstige toets: Sal hy omgee, of sal hy voortgaan om Suid-Afrikaners in armoede te belas?”